cyanic-selkie/wikianc huggingface dataset:
Treffit
Nettitreffit
Sivustot rahoittavat toimintansa mainoksilla tai käyttäjiltä perittäviltä maksuilla. Kuukausikulut maksullisissa sivustoissa ovat 10–120 euroa. Pienissä erikoisdeiteissä kuukausihinnat voivat olla halvempiakin. Suurin osa nettideittailusta tapahtuu vielä muilla kuin kaupallisilla sivustoilla. Tutkimuksessa nuorista kumppanin oli löytänyt deittipalveluista 9,8 % ja sosiaalisesta mediasta 5,8 %. Vuosina 2005–2012 jo kolmannes yhdysvaltalaisista aviopareista oli tavannut toisensa netissä. Näistä 45 % löysi kumppanin deittipalvelun kautta. Kumppanin muualta netistä löysi 55 %.
Vuonna 2015 Isossa-Britanniassa tilastoitiin 400 rikosta, joihin liittyy Tinder-mobiilideittisovellus. Näiden joukossa oli esimerkiksi raiskauksia, lapsen seksuaalinen hyväksikäyttö ja murhan yritys. Yleensä rikosilmoitukset koskivat väkivalta- tai seksuaalirikoksia.
Seuranhakupalveluja on myös radiossa ja televisiossa.
Giglio
Saarella on kolme pääasutuskeskusta: Giglio Porto on Giglion saaren alueista väekkäin. Se on Giglion keskus ja suurin osa saaren majoitustarjonnasta on keskittynyt sinne. Portossa sijaitsee saaren satama. Porto sijaitsee Giglion saaren itäosassa.
Bernadette Devlin
Bernadette Devlin syntyi kuusilapsisen perheen kolmantena lapsena. Hänen isänsä kuoli kun hän oli yhdeksänvuotias ja äiti kun hän oli 19. Devlin opiskeli psykologiaa Belfastin yliopistossa vuodesta 1965. Siellä hän oli mukana perustamassa sosialistista opiskelijaliikettä People’s Democracy, joka keskittyi Pohjois-Irlannin ihmisoikeuskysymyksiin. Tammikuussa 1969 ryhmä järjesti marssin Belfastista Derryyn, mutta marssi keskeytyi poliisin ja unionistien väliintuloon. Derry asettui liikkeen ehdokkaaksi Britannian parlamenttivaaleissa, mutta tuli valituksi vasta Unity-puolueen riveistä täytevaaleissa maaliskuussa 1969 Mid-Ulsterin vaalipiiristä.
Giglio
Giglio Campese on saaren länsiosassa sijaitseva pieni asutusalue. Alueella on saaren suurin uimaranta. Rannan vieressä sijaitsee Campesen maisemaa hallitseva vanha pyöreä torni Torre del Campese.
Kuume
Korkein mitattu kuume on 46,5 °C. Tämän koki georgialainen Willie Jones vuonna 1980.
Bernadette Devlin
Vuonna 1973 Bernadette Devlin avioitui opettajana toimineen Michael McAliskeyn kanssa. Tammikuussa 1981 Devlin ja hänen miehensä selviytyivät murhayrityksestä, jossa heidän kotiinsa Derrylaughanin kylässä Belfastin lähellä tunkeutuivat aseistetut miehet.
Magnus Haaksalo
Haaksalo valmistui Kadettikoulusta 1941 ja Sotakorkeakoulusta 1952 (yleisesikuntaupseeriksi 1953). Hän toimi 1941 JR 5:ssä komppanianpäällikkönä. 1942 hän toimi RUK:ssa kouluttajana. 1943–1944 hän toimi komppanianpäällikkönä ja pataljoonan komentajan viransijaisena. Puolustusvoimien komentajan adjutanttina hän työskenteli 1945–1949. Vaasan sotilaspiirin esikunnassa hän oli toimistopäällikkönä 1953–1954. Taistelukoulussa hän opetti 1954–1956. Egyptissä hän toimi suomalaisen YK-komppanian yhteysupseerina 1957. Sotakorkeakoulussa hän opetti taktiikkaa vuosina 1957–1963. Rannikkojääkäripataljoonaa Haaksalo komensi 1963–1966. Kadettikoulun johtajana hän toimi everstiksi ylennettynä 1966–1971. Sisä-Suomen sotilasläänin komentajana hän toimi 1971–1974 ja Pohjois-Suomen sotilasläänin komentajana 1974–1980 josta tehtävästä jäi reserviin.
Blümchen
Jasmin Wagnerin musiikki oli laajasti tunnettua ja hän oli arvostetuimpia eurodance-laulajia 1990 ja 2000-lukujen taitteessa. Kappaleiden nopeus vaihteli 50–190 iskuun minuutissa. Tyylilajina vaihteli trance, happy hardcore, pop ja eurodance.
Yksipuolinen tuomio
Jos passiivinen osapuoli katsoo kuitenkin ratkaisun olleen väärä, hän voi hakea takaisinsaantia. Ts. hänen vaatimuksestaan, joka tulee esittää lyhyessä määräajassa yksipuolisen tuomion tiedoksiannon jälkeen, asia otetaan uudelleen käsiteltäväksi käräjäoikeudessa. Yksipuolisen tuomion jälkeen ei siis valiteta hovioikeuteen, vaan asia otetaan uudelleen ratkaistavaksi käräjäoikeudessa. Uudesta ratkaisusta voidaan valittaa hovioikeuteen.
Parisuhde
Uskottomuus ja onnellisuus
Suomessa hyvin onnellisessa suhteessa miehistä 10 % ja naisista 5 % on ollut uskoton, melko onnellisessa 20 % ja 10 %, ei-onnellisessa 37 % ja 23 % ja onnettomassa noin 40 % ja noin 40 %. Silti jopa viimeisen vuoden aikana uskottomista miehistä 20 % ja naisista 23 % oli hyvin onnellisia parisuhteissaan, 22 % ja 41 % ei ollut onnellisia. Lukuja hämärtää se, että tässä uskottomiksi laskettiin nekin, joiden kumppani hyväksyi sivusuhteen, ja juuri nämä "uskottomista" olivat useimmin hyvin onnellisia.
Kahdesti vihitty
Tuotanto
Kahdesti vihitty sai ensi-iltansa Yhdysvalloissa 9. lokakuuta vuonna 1936, ja sai voittoa 2,7 miljoonaa dollaria lippukassoilla, täten siitä tuli yksi suurimmista vuoden 1936 kassamagneeteista. Suomeen Kahdesti vihitty ilmestyi teattereihin 29. maaliskuuta vuonna 1937. Kahdesti vihitty oli myös yksi Harlowin viimeisimmistä elokuvista, sillä hän kuoli vain kahta elokuvaa myöhemmin munuaisten vajaatoiminnasta kehittyneeseen virtsamyrkytykseen, joka johtui nuorena sairastetusta tulirokosta vain 26-vuotiaana 7. kesäkuuta vuonna 1937. Hänen viimeiseksi elokuvakseen jäi romanttinen komedia Saratoga, jonka on ohjannut myös Jack Conway, ja Harlowin vastanäyttelijänä oli Clark Gable. Siitäkin tuli myös yksi suurimmista kassamagneeteista ilmestymisvuonnaan 1937.
Taisteluni
Sisältö
Kirjan toisen osan lopussa on omistuskirjoitus vuonna 1923 kuolleelle Hitlerin tukijalle ja innoittajalle Dietrich Eckartille.
Toisen maailmansodan jälkeen
Koska Baijerin osavaltio ei myöntänyt oikeuksia uusiin painoksiin myöskään ulkomailla, tyrehtyivät uudelleenjulkaisuhankkeet muun muassa Suomessa 1990-luvulla. Osavaltio ei kuitenkaan puuttunut uusintapainosten julkaisuun monissa muissa maissa, muun muassa Yhdysvalloissa, Britanniassa ja Venäjällä. Uusia käännöksiä julkaistiin 1950–1960-luvulla myös muun muassa Meksikossa, Brasiliassa, Espanjassa, Kreikassa, Japanissa ja Libanonissa. Ruotsissa Hägglund-kustantamo joutui käymään neljä vuotta oikeutta Baijerin osavaltiota vastaan ruotsinkielisen laitoksen julkaisusta, kunnes joulukuussa 1998 Ruotsin korkein oikeus ratkaisi jutun ruotsalaisen kustantajan hyväksi. Useimpien toisen maailmansodan jälkeen julkaistujen käännösten kustantajat eivät tukeneet eivätkä pyrkineet levittämään Hitlerin aatetta, mutta poikkeuksiakin on ollut.
Nokirastas
Elintavat
Nokirastaan ravinto koostuu pääasiassa hedelmistä.
Isänmaa (romaani)
Juoni
Isänmaa-romaani alkaa kuvauksella suomalaisen maaseudun nykyaikaistumisesta. Alussa Vuorelan taloon syntyy Heikki-niminen poikalapsi, jota koko talon väki varjelee silmäteränään. Isä toivoo poikansa jatkavan jäljissään maanviljelijänä, mutta paikallinen rovasti suostuttelee Vuorelan isännän lähettämään Heikin Helsinkiin opiskelemaan. Motiivina Heikin kouluun lähettämiselle on isän tarve näyttää paremmuutensa suhteessa naapuripitäjään, Niemelään. Helsingissä opiskellessaan Heikki hullaantuu uuteen isänmaallisuusaatteeseen monien muiden opiskelutovereidensa tavoin. Isä kuitenkin toivoo Heikin edelleen tulevan kotiin tekemään maanviljelijän töitä, ja tähän toiveeseen Heikki suostuu tarkoituksenaan innostaa maaseudun väkeä kansallisaatteeseen. Maalla Heikki kuitenkin unohtaa aatteensa rakastuessaan talonpoikaiselämään. Vasta Niemelän talolla järjestettyjen juhlien ivan jälkeen Heikki muistaa jälleen isänmaa-aatteen ja sisäisten taistojen jälkeen päättää lähteä takaisin Helsinkiin, vaikka kotiväki protestoikin sitä. Helsingissä Heikki huomaa kansallistunteen hälventyneen, eikä hän tunne kuuluvansa muiden yliopisto-opiskelijoiden joukkoon. Hän kuitenkin alkaa tavoitella tunnetun säätyläisperheen tyttären, Fannyn, rakkautta. Fanny kuitenkin torjuu Heikin lähestymisyritykset, mikä saa Heikin masentumaan ja ajattelemaan itsemurhaa. Muutaman vuoden takainen opiskelijatoveri Olli ottaa Heikin asumaan luokseen ja saa tämän nousemaan pohjalta ja aloittamaan väitöskirjansa valmistelua. Väitöskirja valmistuukin, ja Heikki ansaitsee puhujan lahjoillaan muiden suosion yliopistolla. Ihailijoiden ympäröimänäkin hän silti tuntee itsensä yksinäiseksi.
Sara Hildén
Sara Ester Hildén (1930-luvulle Saara Ester Hilden; vuosina 1949–1962 Sara Ester Hildén-Enroth; 16. elokuuta 1905 Tampere – 7. lokakuuta 1993 Tampere) oli suomalainen liikenainen ja taidemesenaatti.
Somersetinsaari
James Clark Rossin tutkimusretkikunta, johon kuului kaksi laivaa, saapui saaren koillispuolelle vuoden 1848 loppupuolella. He perustivat Port Leopold -tukikohdan viettääkseen talven saarella. Huhtikuussa retkikunta tutki Peelinsalmen rantoja koiravaljakkojen avulla etsien kadonnutta John Franklinin retkikuntaa.
Granåsen
Mäkiennätyksen kehittyminen (miehet)
Mäkiennätyksen 110,0 metriä on hypännyt norjalainen Peter Løset Skodjereite 16. joulukuuta 2018.
Pentti Kerola
Pentti Kalevi Kerola (23. maaliskuuta 1935 Oulu – 28. heinäkuuta 2017 Oulu) oli Oulun yliopiston tietojenkäsittelytieteen professori.
Ammatillinen ja muu toiminta
Kerolalla oli useita luottamustoimia, kuten IFIP:in (International Federation of Information Processing) teknisen komitean numero 8 Suomen edustajuus 1977–1995. Professorit Pertti Järvinen, Pentti Kerola ja Eero Peltola käynnistivät vuonna 1978 IRIS (Information Systems Research in Scandinavia) -seminaarin, joka on pisimpään yhtäjaksoisesti toiminut, vuosittainen kansainvälinen tietojärjestelmätieteen konferenssisarja maailmassa.
Krista Gross
Krista Gross (s. 17. joulukuuta 1990 Charlotte, Pohjois-Carolina, Yhdysvallat) on yhdysvaltalais-suomalainen koripalloilija, joka edustaa Ruotsin Damligassa pelaavaa Udominate Basketia ja Suomen naisten koripallomaajoukkuetta. Pelipaikaltaan 183 senttimetriä pitkä Gross on iso laitahyökkääjä.
Blanco Spirituals
Blanco Spirituals on Ismo Alangon ja Teho Majamäen Ismo Alanko Teholla -duon ensimmäinen albumi. Se julkaistiin 27. helmikuuta 2008. Albumin on tuottanut Jori Sjöroos.
Johanna Niemi
Johanna Taru Marja Niemi (1981–2007 Niemi-Kiesiläinen, s. 23. marraskuuta 1957 Helsinki) on prosessioikeuden professori Turun yliopistossa. Hänet on nimitetty Helsingin yliopiston oikeustieteellisen tiedekunnan dekaaniksi vuoden 2022 alusta alkaen. Tutkimuksessaan Niemi on erikoistunut ylivelkaantumistilanteiden sääntelyyn, oikeudenkäyntimenettelyyn ja sukupuolittuneeseen väkivaltaan.
Karl Pakarinen
Karl Johan Pakarinen (käytti Saksassa peitenimeä Skogström), oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa komppanianpäällikkönä.
No Motiv
No Motiv on alternative rock ja punk rock -yhtye Oxnardista, Kaliforniasta.
Monorail
Monorailin huomattavin etu on, että radan koko on pieni ja juna on siinä tiukasti kiinni, joten monorail voi kääntyä, nousta ja laskea hyvinkin ahtaassa tilassa. Haittapuolia ovat heikko yhteensopivuus muiden rautatiejärjestelmien kanssa ja siten tarve rakentaa omat radat, asemat ja muu infrastruktuuri. Teoriassa on mahdollista, että kiskovaihteen rikkoontuessa monorail voisi kokonaan pudota radaltaan, mutta käytännössä tämänkaltaisia onnettomuuksia ei ole esiintynyt. Yleensä monorailin katsotaan olevan rakennuskustannuksiltaan pikaraitiotietä kalliimpi mutta kuitenkin metroa tai raskasta rautatielinjaa halvempi. Monorail ei kuitenkaan ole kovin yleinen, vaikka se on koeteltu teknologia ja ollut käytössä kaupunkiolosuhteissa jo vuodesta 1901 (Wuppertalin riippurata).
Lähihistoria
Nykyaikaisissa joukkoliikenteen monorail-järjestelmissä käytetään ALWEG-palkki- ja rengasmenetelmän kehitystyötä, ja vain kaksi ripustettua tyyppiä on laajassa käytössä. Myös maglev-junat ovat omaksuneet monorail-kokoonpanoja. Liikenteen ruuhkautumisen ja kaupungistumisen myötä 2000-luvulta lähtien kiinnostus tekniikkaa kohtaan on herännyt uudelleen julkisessa liikenteessä, ja monet kaupungit, kuten Malta ja Istanbul, tutkivat nykyään monorailia mahdollisena joukkoliikenneratkaisuna.
Maatalous-, kaivos- ja logistiikkasovellukset
Yksiraiteisia kiskoja on käytetty monissa muissakin sovelluksissa kuin matkustajaliikenteessä. Pieniä ripustettuja monorail-kiskoja käytetään laajalti myös tehtaissa joko osana siirrettäviä kokoonpanolinjoja.
Historia
Brittiläinen yritys Road Machines (Drayton) Ltd. kehitti modulaarikiskoisen maanpäällisen monorail-järjestelmän, jossa tukilevyjen välissä kulkevat 9 tuuman (230 mm) korkuiset kiskosegmentit, joiden pituus on 1,2–3,7 metriä. Ensimmäinen järjestelmä myytiin vuonna 1949, ja sitä käytettiin teollisuus-, rakennus- ja maataloussovelluksissa ympäri maailmaa. Yritys lopetti toimintansa vuonna 1967. Järjestelmä mukautettiin käytettäväksi James Bond -elokuvassa You Only Live Twice. Esimerkki järjestelmästä on Amberley Museum & Heritage Centre -museossa Britanniassa.
Margit Papp
Moskovan 1980 olympialaisissa Papp sijoittui viidenneksi pistemäärällä 4 562. Hänen edelleen sijoittui kolme neuvostoliittolaista – parhaana Prahan EM-kisoissa hylätty Nadežda Tkatšenko – sekä yksi itäsaksalainen. Hän osallistui myös pituushyppyyn mutta karsiutui tuloksella 632 cm.
Juha Merilä
Juha Merilä on evoluutiobiologi ja populaatiogenetiikan professori Helsingin yliopistossa. Hän on ollut akatemiaprofessorina vuodet 2006–2011 ja 2013–2017. Hänen tutkimustyönsä käsittelevät mm. eliöiden sopeutumista eri ympäristöihin, sekä sopeutumista elinympäristöjen muutoksiin. Erityisesti ekologisesti merkityksellisten ominaisuuksien evoluutio ja genetiikka, sekä eliöiden sopeutuminen ilmastonmuutokseen ovat olleet hänen mielenkiintonsa kohteina. Töissään hän on soveltanut ekologian, evoluutiobiologian, ekofysiologian, perinnöllisyystieteen ja bioinformatiikan menetelmiä. Hänen tutkimustensa mallilajeja ovat olleet monet selkärankaislajit, erityisesti linnut, sammakot ja kalat.
Uimahypyt kesäolympialaisissa 2008 – naisten 10 metrin kerroshypyt
Loppukilpailu
Kilpailijat hyppäsivät kukin viisi hyppyä.
Mateo
Mateo Míguez Adán (usein vain Mateo, s. 11. toukokuuta 1987 Redondela, Espanja) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan hyökkäävä keskikenttäpelaaja.
Raimo Jokisalmi
Raimo Juhani Jokisalmi (s. 29. joulukuuta 1947 Kiuruvesi) on suomalainen muusikko, toimittaja ja kirjailija.
Sonic R
Peli kuuluu Sonic the Hedgehog -sarjaan. Peli on julkaistu uudelleen osana Sonic Gems Collection -kokoelmaa.
Pelaaminen
Sonic R pelin pääidea muistuttaa tyyliltään erittäin paljon Mario Kart 64:stä, eli täytyy läpäistä erilaisia ratoja sekä päästä niissä maaliin ennen muita hahmoja, tässä pelissä monet hahmoista kuitenkin läpäisevät ratoja juosten. Jokaisella hahmolla on myös omat erikoiskykynsä kuten Sonicilla on huippunopeus ja Knucklesilla liitäminen. Peli sisältää monia erilaisia ratoja, jotka perustuvat maisemiltaan aiempiin Sonic-peleihin kuten Sonic the Hedgehog 3:een. Jokainen rata sisältää myös erilaisia keräilyesineitä kuten muista pelisarjan peleistä tuttuja sormuksia ja ensimmäiset radat sisältävät myös Chaos Emeraldeja. Peli sisältää normaalin kilpailutilan lisäksi Time Attack -moodin, jossa puolestaan voi otella aikaa vastaan.
Johan Paavilainen
Sisällissodan jälkeinen aika
Paavilainen palveli sisällissodan jälkeen joukkueenjohtajana Sallan rykmentistä muodostetun Lapin I rajavartiopataljoonan (myöhemmin Lapin ryhmän II pataljoona ja Lapin rajavartiosto) eri komppanioissa. Hän erosi armeijasta ja liittyi suojeluskuntajärjestöön 1. tammikuuta 1921 ja hänet sijoitettiin paikallispäälliköksi Haukiputaan suojeluskuntaan. Haukiputaalta hän muutti Ouluun, missä hänet sijoitettiin 1. heinäkuuta 1928 aluepäälliköksi ensin Oulun suojeluskuntapiirin VII alueelle ja 1. helmikuuta 1933 alkaen III alueelle.
Keltatokko
Käyttäytyminen
Keltatokko on asuu mielellään oksaisessa kivikorallissa, esimerkiksi Acropora-lajit käyvät tähän hyvin. Se saattaa pysähtyä akvaarion pohjalle tai jonkun korallin päälle rintaeviensä varaan; käyttäytyminen on tyypillistä tokoille. Luonnossa se elää 5–15 yksilön parvissa.
Minar-e-Pakistan
Monumentin ympärille on rakennettu puisto, joka tunnetaan nykyisin nimellä Iqbal-puisto ja tunnettiin aiemmin nimellä Minto-puisto. Puistossa on tekojärvi ja useita marmorisia suihkulähteitä.
Tehtaan varjossa
Juoni ja rakenne
Teos on jaoteltu lukuihin Prologi, Orvot, Eemil, Pekka Valve, Elsa, Eliisa, Äiti ja Epilogi. Nämä lukujen nimet symboloivat sitä ihmistä tai tapahtumaa, johon luku keskittyy, esimerkiksi Orvot – luku keskittyy Samuelin isän kuolemaan ja Samuelin elämään orpona, ja Pekka Valve -luvussa Samuel tutustuu Pekan sosialistiseen aatteeseen.
Oulun liikenne
Pohjantie
Nykyisin liikenne tiellä sujuu pääosin hyvin, joskin tie ruuhkautuu ajoittain etenkin Oulujoen ylittävien siltojen kohdalla. Liikennemäärät kasvavat jatkuvasti ja ennusteen mukaan ilman parantamistoimenpiteitä tie ruuhkautuu tulevaisuudessa pahoin. Osuuden parantamisesta valmistui yleissuunnitelma vuonna 2008 ja tiesuunnitelma vuonna 2012. Suunnitelman mukaan Oulujoen ylittävä osuus rakennettiin 3+3-kaistaiseksi, eritasoliittymiä parannettiin muun muassa lisärampeilla, melusuojausta lisättiin ja eritasoliittymien yhteyteen rakennettiin linja-autopysäkkejä. Hankkeen arvonlisäverottomat rakentamiskustannukset olivat arviolta 73 miljoonaa euroa. Parannustöiden oli tarkoitus olla valmiita 2019. Alun perin Oulujoen siltojen levennys 3+3-kaistaiseksi piti toteuttaa hyväksi käyttämällä siltojen kevyen liikenteen väyliä. Siltojen kantavuustarkastelun yhteydessä kävi kuitenkin ilmi, että sillat eivät tulisi kestämään kasvaneita kuormia ilman vahvistusta. Pohjois-Pohjanmaan ELY-keskus tiedotti myöhemmin, että vanhat sillat puretaan ja tilalle rakennetaan uudet sillat. Uudet sillat valmistuivat kokonaisuudessa kesällä 2021.
Euroopan unionin laajentuminen
Euroopan unionin suurimmassa laajentumisessa vuonna 2004 jäseniksi liittyivät Kypros, Latvia, Liettua, Malta, Puola, Slovakia, Slovenia, Tšekki, Unkari ja Viro. Laajentuminen vaati perussopimusten tarkistamista, ennen kaikkea unionin päätöksentekojärjestelmien ja toimielinrakenteen osalta. Perussopimusten muutoksia käsiteltiin muun muassa Nizzan sopimusta edeltäneessä hallitustenvälisessä konferenssissa. Bulgaria ja Romania liittyivät unioniin vuoden 2007 alussa. Kroatia liittyi unioniin vuonna 2013.
Minna Lainio
Lainion dopingtapaus
Lainio antoi positiivisen dopingnäytteen maaliskuussa 1993. Se sisälsi nandroloni-nimistä anabolista steroidia, mutta testitulos ei kuitenkaan ollut täysin aukoton. Hormonijäämien katsottiin mahdollisesti tulleen Lainion virtsaan ehkäisypillereistä. Lainio perusteli positiivista näytettään, että hänen aineenvaihduntansa oli epänormaali. Lainiolle järjestettiinkin myöhemmin useita lisätestejä. Lainio kuitenkin jatkoi e-pillereiden syömistä välillä lopettaen syömisen seurauksella, että tulokset olivat keskenään ristiriitaisia. Lopullinen varmuus dopingepäilylle saatiin, kun Lainiolle syötettiin lumelääkettä, josta jäänteitä ei voinut tulla. Testitulos oli kuitenkin positiivinen.
Euroopan unionin laajentuminen
Historia
Laajentumisprosessi alkoi, kun kuusi valtiota perusti Euroopan hiili- ja teräsyhteisön (EHTY) vuonna 1951. Tämän jälkeen syntyi Euroopan yhteisö, josta tuli vuonna 1993 Euroopan unioni (EU). Siitä lähtien EU:n jäsenmaiden määrä on kasvanut. Nykyään jäsenmaita on 27.
Kriteerit
Mikä vain Euroopan valtio voisi teoriassa hakea EU:n jäsenyttä, milloin Euroopan parlamentti ja Euroopan komissio joko hyväksyisivät tai hylkäisivät hakemuksen. Jos hakemus hyväksytään, liittymiskeskustelut alkavat. Hakemuksen hyväksymiseksi valtion pitää: Euroopan unionin jäsenyyden saamiseksi valtion pitää: Joulukuussa 1995 Madridin Euroopan komissio lisäsi liittymiskriteereihin valtion sitoutumista EU:n vaatimiin hallinnollisiin rakenteisiin.
B. Virtanen
Albumit
Albumien 1–23 julkaisijana toimi Arktinen Banaani. Albumista 24 eteenpäin julkaisijana on toiminut Otava.
Animaatiot
B. Virtasesta on ilmestynyt animaationa 6-minuuttinen pilottijakso B. Virtanen Normipäivä, sekä sen pohjalta 7 kpl minuutin mittaista jaksoa. Audiovisuaalisen kulttuurin edistämiskeskus (AVEK) myönsi apurahan vuonna 2020 Ambitio Group Oy:lle B. Virtasen animaatiosarjan pilottijakson tekoa varten.
Konstanze Klosterhalfen
Maastojuoksun EM-kilpailuissa Klosterhalfen saavutti henkilökohtaisessa kilpailussa hopeaa ja joukkuekilpailussa kultaa 2022. Hän sai joukkuekilpailussa hopeaa ja oli henkilökohtaisessa kilpailussa viides 2021. Alle 20-vuotiaiden sarjassa hän sai henkilökohtaisessa kilpailussa kultaa 2015 ja 2016 sekä joukkuekilpailussa kultaa 2015, hopeaa 2016 ja pronssia 2014. Alle 23-vuotiaiden sarjassa hän sai 2017 hopeaa sekä henkilökohtaisessa kilpailussa että joukkuekilpailussa.
Catherine Fox (uimari)
Catherine Mai-Lan Fox on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauinti- ja sekauintiviesteistä Atlantan kesäolympialaisissa 1996. Fox tosin ui sekauintiviestissä vain alkuerissä, mutta sai silti kultaa, kun Yhdysvaltain joukkue voitti matkan loppukilpailun. Uransa aikana Fox voitti myös kullan ja kaksi pronssia Tyynenmeren mestaruuskilpailuista sekä yhden kullan Pan-Amerikan kisoista.
Kim Tiilikainen
Tiilikainen toimi Suomen Davis Cup -joukkueen kapteenina vuosina 2008–2012.
Tiilikainen asuu ja toimii Puolassa klubivalmentajana Poznánissa. Samassa tenniskeskuksessa hän tapasi puolalaisen Annan vuonna 1996, he avioituivat ja heillä on kaksi jalkapalloilevaa teini-ikäistä poikaa.
Kimryn piiri
thumb|250px|Kimryn piiri Tverin alueen kartalla. Kimryn piiri on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 2 514 neliökilometriä. Asukkaita on 14 100 henkeä (vuonna 2009).
Siikaneva
Siikanevan suot ovat keidas- ja aapasoita. Turvekerros on paksuimmillaan 7 metriä. Suurin osa suoalueesta on täysin luonnontilassa, ainoastaan alueen reunaosia on ojitettu. Siikaneva on myös Pirkanmaan arvoikkain lintusuo. Uhanalaista lajistoa ovat muun muassa hyönteiset nahkuri ja lymylude.
Täplälintuhaukka
Täplälintuhaukka (Accipiter griseiceps) on haukkojen heimoon kuuluva lintu. Sitä tavataan Indonesiassa.
Darts (albumi)
Tuottajina ovat toimineet Tommy Boyce (levyetiketin mukaan Tommy Boyne) ja Richard Hartley sekä äänittäjinä Phil Chapman ja Nigel Brook-Harte. Levy on äänitetty Barnesissa Olympic-studioilla elokuussa 1977.
Irina Begljakova
Begljakova saavutti kiekonheitossa hopeaa Bernin EM-kilpailuissa 1954 tuloksella 45,79 m. Hän hävisi maannaiselleen Nina Ponomarjovalle yli kaksi metriä tuossa kilpailussa, jossa Neuvostoliitto saavutti kolmoisvoiton. Vuonna 1955 hän ylitti ensimmäisen kerran 50 metriä tuloksellaan 50,93 m, jota pidemmälle tuona vuonna heittivät vain Ponomareva ja Nina Dumbadze. Vuonna 1956 hän paransi ennätyksekseen 52,71 m ja oli jälleen maailmantilastossa kolmas. Melbournen 1956 olympialaisissa hän sai hopeaa tuloksella 52,54 m. Hän hävisi Tšekkoslovakian Olga Fikotoválle runsaan metrin.
Nuestra Señora de las Mercedes
Palvelus
Graham määräsi espanjalaiset muuttamaan kurssin kohti lähintä brittiläistä satamaa alusten tarkastamiseksi. Espanjalaisten komentajana Bustamante ilmoitti maiden välillä olevan rauhan ja kieltäytyvänsä annetusta käskystä. Seuranneessa kahakassa Nuestra Señora de las Mercedes upposi, kun HMS Amphionin (Samuel Sutton) ampuma laukaus räjäytti aluksen ruutivaraston. Aluksen tuhoutuessa sai surmansa 250 espanjalaista merisotilasta ja 51 pelastettiin merestä. Muut espanjalaisalukset vallattiin.
Laivan aarre
pienoiskuva|Laivan arvioitu uppoamispaikka Portugalin rannikolla Vuonna 2007 hylyn löysi aarteiden etsintään erikoistunut yhdysvaltalainen yritys Odyssey Marine Exploration. Uponneessa laivahylyssä oli lähes 600 000 kulta- ja hopeakolikkoa, joiden arvoksi on arvioitu noin 370 miljoonaa euroa. Yritys vei kolikot Yhdysvaltoihin, ja Espanjan valtio ryhtyi oikeustaisteluun saadakseen kolikot itselleen. Helmikuussa 2012 Yhdysvaltain oikeus päätti, että kolikot on palautettava Espanjan valtiolle. Kolikot lennätettiin Tampasta kahdella C-130-kuljetuskoneella Espanjaan.
Lohjan Jääankat
Historia
Pelattuaan III-divisioonaa 12 kautta Jääankat nousi keväällä 2005 II-divisioonaan. Neljä vuotta myöhemmin, kevätkaudella 2009 Ankat voitti lohkonsa runkosarjan hävittyään vain kaksi ottelua koko sarjan aikana ja nousi karsintasarjan kautta Suomi-sarjaan.
Mokšan kieli
Kirjaimet
Mokšaa kirjoitetaan kyrillisin kirjaimin.
Celso Yegros Estigarribia
Celso Yegros Estigarribia (11. heinäkuuta 1935 – 6. huhtikuuta 2013) oli paraguaylainen roomalaiskatolinen piispa. Hänet vihittiin papiksi 18. joulukuuta 1960 ja nimitettiin Carapeguán hiippakunnan johtoon 6. huhtikuuta 1983. Piispaksi konsekroinnin suoritti 29. toukokuuta Ismael Blas Rolón Silvero, jota avustivat Jorge Adolfo Carlos Livieres Banks ja Carlos Milcíades Villalba Aquino.
Kotkatjärvi (Ikaalinen)
Kotkatjärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kotkatjärvi on osa Kyrösjärven lähialuetta.
Walesinterrieri
Luonne
Walesinterrierit sopeutuvat hyvin lasten kanssa olemiseen. Ne leikkivät mielellään ja katselevat lasten leikkiä. Ne myös leikkivät mielellään lasten kanssa, mutta joskus lapsi väsyy ennen koiraa, joten aikuisen valvova silmä on tarpeen, ettei tule väärinkäsityksiä.
Urho Ojamo
Urho Väinö Verner Ojamo oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhempiin suomen sotiin Ojamo osallistui eri tehtävissä asevarikoilla.
Jääkärikausi
thumb|200px|Havainnekuva M.G.K:n miehistä (Jääkäripataljoona 27:n konekiväärikomppania) Riianlahdelta vuoden 1916 rintamaoloista. Ojamo työskenteli maanviljelysharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet lähetettiin 29. marraskuuta 1916 Altonan työosastoon ja laskettiin edelleen siviilitöihin Saksaan 4. elokuuta 1917. Hän joutui jäämään pataljoonan palatessa takaisin Suomeen sairaalahoitoon Saksaan hänellä todetun munuaistulehduksen takia.
Lissabonin laivastotukikohta
Historia
Portugalin puolustusministeriö antoi 5. helmikuuta 2009 määräyksen 33/2009, jonka mukaan telakka-alue yksityistetään. Telakka liitettiin osaksi Empordef, SGPS:ää yhtiötä, joka hallinnoi muitakin Portugalin valtion puolustusteollisuuden yhtiöitä. Telakkayhtiö aloitti toimintansa 1. syyskuuta. Yhtiön alue kattaa noin 36 hehtaaria laivastotukikohdan alueesta.
IEEE 802
Työryhmät ovat:
Jacques de Molay
thumb|right|150px|Jacques de Molayn vaakuna ritarikunnan suurmestarina Legenda kertoo, että Jacques de Molay kirosi roviolla kuningas Filipin ja paavi Klemensin sekä ennusti, että vuoden sisällä he olisivat hänen kanssaan helvetissä. Klemens V kuoli vain kolme viikkoa myöhemmin ja Filip kuoli vuoden loppupuolella marraskuussa.
Pancho Villa
Elämäkerta
Meksikon presidentti Porfirio Díaz valitutti itsensä uudelle toimikaudelle lokakuussa 1910. Tyytymättömyys häneen oli laajaa, minkä takia Diaz yritti vangita vastustajansa Francisco I. Maderon. Se ei kuitenkaan onnistunut, vaan armeija asettui Maderon puolelle ja nosti tämän valtaan. Kenraali Victoriano Huerta tuomitsi vuonna 1912 Villan kuolemaan tottelemattomuudesta. Villa pakeni Yhdysvaltoihin, mutta palasi pian takaisin, sillä Huerta kukistui ja maan johtoon nousi vuonna 1914 Venustiano Carranza.
Tammikuussa 1916 Villa teloitutti 18 yhdysvaltalaista kaivosinsinööriä, jotka oli vangittu junaryöstössä. Kaksi kuukautta myöhemmin hän johti 1 500 meksikolaista taistelijaa Yhdysvaltoihin maan tunnustettua Carranzan Meksikon johtajaksi. Meksikolaiset hiipivät rajan yli yöllä. Amerikkalaiset eivät olleet aavistaneet mitään, mutta näiden onneksi hyökkäys oli suunniteltu huonosti. Meksikolaiset hyökkäsivät Yhdysvaltain ratsuväkeä vastaan, kaapaten sata hevosta ja muulia, ja polttaen Columbuksen kylän Uudessa Meksikossa, surmaten 17 siviiliä. Myöhemmin Yhdysvallat teki rankaisuretken Meksikoon.
Steven Morrissey
Steven Morrissey (s. 25. heinäkuuta 1986) on jamaikalainen jalkapalloilija. Hän edustaa suomalaista Vaasan Palloseuraa.
Soittajan ikkuna
Lähteet
Timo Huusko: Veikko Vionoja: Soittajan ikkuna. Teoksessa Ateneum-opas. Toim. Timo Huusko, 2007, s.113.
Šabbetai Tsevi
Šabbetai Tsevi (1. elokuuta 1626 Smyrna – n. 17. syyskuuta 1676 Albania) oli Messiaaksi julistautunut sefardijuutalainen kabbalisti. Hänen seuraajansa muodostivat šabbetailaisen liikkeen.
Soutu kesäolympialaisissa 1952 – miesten perämiehetön nelonen
Helsingin olympiakisojen soudun perämiehettömään neloseen osallistui 17 venekuntaa. Kilpailut suoritettiin 20.-23. heinäkuuta Meilahden väliaikaisella soutustadionilla.
Ensimmäiset keräilyerät
2.erä
Kore (veistos)
Veistokset
Varhaisia koreita ovat muun muassa Nikandren kore (n. 650–630 eaa.), joka on myös varhaisin tunnettu marmoriveistos, sekä Auxerren nainen (n. 640–620 eaa.). Tunnettuihin myöhempiin kore-veistoksiin lukeutuvat muun muassa Frasikleia-kore sekä lukuisat Akropoliilta löydetyt Athenelle omistetut koret, kuten Antenorin kore, Euthydikoksen kore, La Delicata -kore ja Peploforos eli Peplos-kore. Koreita muistuttavat monin tavoin myöhemmät pylväinä käytetyt karyatidit, kuten Erekhtheionin karyatidit.
Laveata tietä
Elokuvaa alettiin tehdä mykkäelokuvana, mutta koska äänielokuva teki 1931 läpimurtoa Suomessa, elokuvaan lisättiin musiikkitausta sekä muutamia ääniefektejä (majatalon oven koputukset, konserttiyleisön suosionosoitukset Theodor Tugain esittämälle viulisti Anton Lardozolle). Lisäksi mukana on Kirstiä esittäneen Eeva Virtasen kaksi lauluesitystä. Elokuvassa ei ole puhuttuja repliikkejä ja äänityksen laatu on heikko.
Theodor Tugain (myöhemmin Teuvo Tulion) esittämä mestariviulisti Anton Lardozo kiertää esiintymässä ympäri Eurooppaa ja viettää samalla vapaa-aikaansa ravintoloissa. Käydessään Suomessa hän lähtee ystävänsä Eeron (Kaarlo Penttilä) kanssa maalle ja majoittuu Harakkalan majataloon. Majatalossa Anton ihastuu tapaamaansa maalaistyttöön Kirstiin. Majataloon saapuu pian myös Antonin ystävätär Tanita Pariisista.
London MC
London MC on toistaiseksi julkaissut vain yhden albumin Euro Party, jolta suurimmaksi hitiksi nousi "What Is My Name?" -kappale. London MC:llä on kaksi musiikkivideota: "What Is My Name?" ja "You by My Side". Vuonna 2009 London MC palasi takaisin "Sexy ladies" -biisillään.
Irpinian–Basilicatan maanjäristys 1694
Irpinian–Basilicatan maanjäristys tapahtui 8. syyskuuta 1694 silloisessa Napolin kuningaskunnassa, joka on nykyään Italiaa. Se tuhosi täysin 14 kaupunkia ja useita muita kärsi pienempiä vahinkoja. Kuolonuhreja oli ainakin 6 000.
Kobolttihydroksidi
Valmistus ja reaktioita
Kobolttihydroksidi hajoaa kobolttioksidiksi lämmitettäessä yhdistettä 168 °C lämpötilaan.
Ilma hapettaa kobolttihydroksidin koboltti(III)hydroksidiksi. Vesiliuoksissa kobolttihydroksidi käyttäytyy emäksisten hydroksidien tavoin. Happamissa olosuhteissa muodostuu punainen heksa-akvakobolttikompleksi-ioni. [Co(H2O)6]2+
Navio da República Portuguesa
Navio da República Portuguesa eli suomeksi Portugalin tasavallan alus, joka lyhennetään N.R.P. tai NRP, on Portugalin laivastossa palveluksessa olevien alusten käyttämä aluksen nimen etuliite.
Miikka Häkkinen
Häkkinen on Helsingin Jalkapalloklubin kasvatti. Kausina 2003 ja 2004 hän pelasi HJK:n A-junioreissa ja Kakkosessa yhteistyöseura FCK Salamoissa. Kaudeksi 2005 Häkkinen siirtyi Ykkösessä pelanneeseen FC Honkaan. Hän ei kuitenkaan päässyt pelaamaan sarjaotteluissa ja vietti osan kaudesta lainalla Kakkosessa FCK Salamoiden riveissä. Vuonna 2006 hän teki sopimuksen saman sarjatason Käpylän Palloon. KäPa nousi Ykköseen kaudeksi 2008 ja Häkkinen teki ensiesiintymisensä toiseksi korkeimmalla sarjatasolla. Kaudesta 2009 lähtien Häkkinen on edustanut PK-35 Vantaata. Hän on pelannut joukkueessa kaikkiaan seitsemän kautta Ykkösessä ja kauden 2015 päätteeksi oli nostamassa sitä Veikkausliigaan voittamalla FC KTP:n liigakarsinnassa.
New York Mets
1994
thumb|right|Mike Piazza
1999-2000
Kausi 2000 oli edellisen kauden tapaan vahva kausi Metsiltä joukkueen saatua NL:n villin kortin pudotuspeleihin. Runkosarjan muistettavin peli lienee 30.6. Shea Stadiumilla käyty ottelu Atlanta Bravesia vastaan. Tullessaan pelaamaan kahdeksannen vuoroparin tasoittavaa sisävuoroaan Mets oli tappiolla lukemin 8-1 mutta onnistui tekemään kahdeksannessa vuorossa kymmenen juoksua joista yhdeksän kahden palon tilanteessa. Lukemat 8-11 jäivätkin ottelun loppulukemiksi. Pudotuspelien ensimmäisellä kierroksella, NLDS:ssä Mets voitti San Francisco Giantsin 3-1 ja NLCS:ssä St. Louis Cardinalsin 4-1. World Seriesissä vastaan tuli New York Yankees, kyseessä oli ensimmäinen newyorkilais-joukkueiden välinen World Series sitten vuoden 1956, jolloin Yankees sai vastaansa Brooklyn Dodgersin. Yankees voitti Metsin 1-4. Sarjan toisessa ottelussa Mike Piazzalla hajosi maila hänen lyötyään laittoman ja pala hajonnutta mailaa lensi kohti syöttökumpua. Yankeesin syöttäjä Roger Clemens otti kiinni mailankappaleen ja heitti sen kohti Piazzaa. Pelaajat olivat jo tulossa kentälle mutta tuomarit saivat tilanteen rauhoitettua ennen kuin mitään ehti sattua. Heinäkuussa 2000 Clemens oli syöttänyt fastballin Piazzan kypärään, jonka seurauksena Piazza menetti tajunsa. Piazza oli aiemmin lyönyt kolme tärkeää kunnaria Clemensille.
Sani Ylitalo
Sani Ylitalo (s. 15. heinäkuuta 1975) on entinen suomalainen jalkapalloilija.
Tulienkeli
Prokofjev sävelsi kolmannen sinfoniansa (1928) Tulienkelin musiikin pohjalta.
Saaren vaakuna
Vaakuna jäi epäviralliseksi kotiseutuvaakunaksi 2005, kun Saari ja Uukuniemi yhdistyivät Parikkalan kuntaan.
Aker Solutions
Historia
Yhtiö vaihtoi nimensä Aker Solutionsiksi 8. huhtikuuta 2008.
Borja Valero
Seurajoukkueura
Kesällä 2010 hän siirtyi viisivuotisella sopimuksella espanjalaisseura Villarrealiin.
Gueïda Fofana
Seurajoukkueura
Ligue 1:ssä Fofana pelasi ensimmäisen ottelunsa 18. syyskuuta 2011, kun Lyon voitti kotonaan Marseillen 2–0. Yhteensä hän pelasi pääsarjassa 18 ottelua kaudella 2011–2012 ja oli voittamassa Ranskan cupia. Seuraavalla kaudella Fofanan vastuu kasvoi, ja hän pelasi 27 sarjaottelua. Lyon voitti Trophée des Championsin kauden alussa. Kaudella 2013–2014 Fofana ehti edustaa Lyonia 25 sarjaottelussa, kunnes maaliskuussa 2014 nivusrevähdys päätti hänen kautensa.
Patty Schnyder
Patty Schnyder (s. 14. joulukuuta 1978 Basel, Sveitsi) on sveitsiläinen tennispelaaja.
Heinäkuussa 2015 Schnyder tekee paluun ammattilaiskentille saatuaan pääsarjan villin kortin Darmstadtin ITF turnaukseen.
Simolan rautatieasema
Simolasta tuli risteysasema 1. elokuuta 1885, jolloin Simola–Lappeenranta-rata avattiin liikenteelle. Uusi asemarakennus valmistui vuonna 1886, ja samoihin aikoihin alkuperäinen asema lienee siirtynyt asuinkäyttöön. Uutta asemaa laajennettiin kolmeen otteeseen: 1899, 1914 ja 1940-luvulla, mutta se purettiin vuonna 1975. Samana vuonna valmistui uusin asemarakennus, johon sijoitettiin asematoimintojen lisäksi posti.
Espoonlahti
Espoonlahti  on Espoossa sijaitseva kaupunginosa numero 34, joka sijaitsee samannimisen vesistöalueen itärannalla. Espoonlahti on Suur-Espoonlahti -nimiseen suuralueeseen kuuluva aluekeskus, jonka palvelut keskittyvät Espoonlahden keskukseen.
Vanhimmat merkit ihmisistä
Meri rajaa Espoonlahtea kahdella suunnasta, lännessä Espoonlahti ja etelässä Suomenlahti. Maa-alue on vanhaa maankohoamisaluetta, joka on kohonnut merestä viimeisen jääkauden jälkeisinä vuosituhansina. Vanhimmat merkit ihmisen toiminnasta ovat pronssikaudella (1500–500 eaa.), jolloin alue oli saaristoa. Näin varhaisia asuinpaikkoja ei täältä tunneta, mutta aikakauden hautoja, kiviröykkiöitä, tiedetään Espoonlahdessa useita. Niistä neljä sijaitsee Laurinlahden asuntoalueella.
Madeleine (Ruotsin prinsessa)
Prinsessa Madeleine (koko nimeltään Madeleine Thérèse Amelie Josephine, s. 10. kesäkuuta 1982) on Ruotsin prinsessa sekä Hälsinglandin ja Gästriklandin herttuatar. Hän on Ruotsin kuningas Kaarle XVI Kustaan ja kuningatar Silvian nuorin lapsi ja toinen tytär. Kruununperimysjärjestyksessä Madeleine on kahdeksas.
Espoonlahti
Nimikäytäntö horjuu
Nimen Espoonlahti käyttöalue ei ole vielä 2010-luvun lopullakaan aivan vakiintunut. Vaihtelua esiintyy kaupunginosan ja suuralueen nimen välillä sekä Espoonlahden alueen rajauksessa. Esimerkiksi käyvät Espoon verkkosivut, joilla julkaistu Espoon kaupunginosaluettelo sisältää seitsemän kaupunginosaa: Leppävaara, Tapiola, Matinkylä, Espoonlahti, Kauklahti, Espoon keskus ja Pohjois-Espoo, Luetteloon liittyvässä kartassa kaikki nimet viittaavat kuitenkin suuralueisiin, eivätkä kaupunginosiin. Vaihteleva rajaus näkyy myös muussa materiaalissa niin kaupungin verkkosivuilla kuin erilaisissa muissa painetuissa selvityksissä ja tilastoaineistossa.
Väestö
thumb|Espoonlahden keskuksen ja Kanta-Espoonlahden väestökehitys 1975–2015. Kanta-Espoonlahden väestömäärä oli vuoden 2015 päättyessa lähes 90 % suurempi kuin vuonna 1975, josta verkosta saatavat tilastot alkavat. Selkein kasvupyrähtys ajoittuu kymmenvuotisjaksoon 1975–1985, joka näkyy erityisen selvänä Espoonlahden keskuksen alueella. Vuonna 1975 siellä oli 121 asukasta ja vuonna 1980 2 349. Kasvu jatkui nopeana vielä vuoteen 1990 asti, jolloin alueen asukasluku oli 3 820. Vuoden 2015-2016 vaihteessa Espoonlahden keskuksessa asui 4470 henkeä.
Sulttaanitiainen
Elinympäristö
Kaikenlaiset metsät, etenkin sademetsät.
Per Sandberg
Sandbergin naisystävä Bahareh Letnes on iranislaissyntyinen mutta saanut oleskeluluvan Norjaan teini-iässä. Epäilyt yhteyksistä Iranin hallintoon hän kiistää.
Kyösti Varis
Kyösti Varis (s. 4. tammikuuta 1933 Joensuu) on graafinen suunnittelija ja tunnetuimpia suomalaisia graafikkoja.
Pensasväriherne
Pensasväriherne kasvaa 20–40 senttimetriä korkeaksi. Sen pystyt oksat ovat karvaisia ja piikittömiä. Pensasväriherneen keltaiset 1–1,5 cm pitkät kukat kasvavat tertuissa. Palot ovat 2–3 cm pitkiä.
Ted Whiteaway
Formula 1
Whiteaway osallistui yhteen F1-osakilpailuun kaudella 1955, Monacon GP:hen. Hän kuitenkin karsiutui, eikä päässyt starttaamaan kilpailuun. Hän osallistui myös MM-sarjaan kuulumattomiin kilpailuihin.
HMNZS Achilles (70)
Palvelus
Alus siirrettiin 5. lokakuuta Etelä-Atlantille muodostettuun Force G:hen, jonka tehtävänä oli suojata kauppamerenkulkua ja vallata saksalaisia aluksia. Alus lähti 10. lokakuuta Valparaisosta uuteen osastonsa. Se läpäisi Magalhãesinsalmen 19. lokakuuta ja alus saapui 22. lokakuuta 1939 Falklandille, missä se liitettiin osaksi kommodori Henry Harwoodin Etelä-Amerikan osastoa (Force G). Osaston muut alukset olivat HMS Ajax, HMS Exeter ja HMS Cumberland. Alus lähti Port Stanleystä seuraavana päivänä tankattuaan ja se kohtasi 26. lokakuuta Exeterin Lobesinsaarella. Seuraavana päivänä osasto, johon oli liittynyt Cumberland, aloitti partioinnin alueella.
Alus palasi 10. joulukuuta La Platan suulle liittyen Ajaxiin, jonka kanssa ne kohtasivat 12. joulukuuta Exeterin aloittaen partioinnin alueella. Seuraavana päivänä osasto havaitsi savua taivaanrannassa, mikä paljastui Saksan laivaston taskutaistelulaiva Admiral Graf Speeksi. Seuranneessa taistelussa alus kärsi vaurioita, neljä miehistönjäsentä kaatui ja aluksen päällikkö W. E. Perry haavoittui.
Alus käväisi toukokuun alussa Fidžillä, josta palatessaan se pelasti 14. toukokuuta miinan upottaman miinanraivaaja HMS Puririn miehistön Haurakinlahdella. Alus suojasi 20. toukokuuta MV Rangatiran Wellingtonista Fidžille. Se palasi 2. kesäkuuta Wellingtoniin.
HMNZS Achilles
Alus etsi 3. lokakuuta Adelaiden ja apuristeilijä HMNZS Monowain kanssa Saksan laivaston kaapparia Tasmaninmereltä. Se palasi 10. lokakuuta apuristeilijän kanssa Aucklandiin. Alus vapautti 14. lokakuuta Tasmaninmerellä Adelaiden matkustaja-aluksen suojaamisesta, minkä jälkeen alus suojasi matkustaja-aluksen Aucklandiin. Se suojasi 20. lokakuuta Yhdysvaltoihin lähteneen yhdysvaltalaisen matkustaja-aluksen Aucklandista ekvaattorille, jossa se erkani 27. lokakuuta saatettavastaan lähtien Suvalle. Alus saapui 4. marraskuuta Aucklandiin, josta se suojasi 8. marraskuuta yhdysvaltalaisen matkustaja-aluksen Australiaan.
Alus vastaanotti 22. marraskuuta Bassinsalmessa Adelaidelta saattueen VK21, josta se erkani 24. marraskuuta Chathaminsaaren itäpuolella. Alus suojasi 27. marraskuuta saattueen Cape Brettistä Navalunsalmeen. Se lähti 30. marraskuuta HMS Leanderin kanssa Suvalta Aucklandiin. Se suojasi 5. joulukuuta saattuetta Uuden-Seelannin ja Fidžin välillä.
Japanin liityttyä joulukuun alussa sotaan Achilles siirrettiin 8 joulukuuta Itäiseen laivastoon, minkä vuoksi se lähti Suvasta Port Moresbyyn. Se määrättiin 11. joulukuuta liittymään HMS Repulsen ja HMS Prince of Walesin muodostamaan Force Z:aan, mutta osaston tuhouduttua määräys peruutettiin. Alus vapautettiin samalla Itäisestä laivastosta ja se palasi Aucklandiin.
Alus otti osaa Sakashima Guntolle tehtyyn rynnäkköön, lentotukialusten hyökkäykseen Trukille sekä hyökkäyksiin Japanin pääsaarille heinäkuussa ja elokuussa 1945.
Siilon saaga
Siilon saaga on Hugh Howeyn kirjoittama trilogia. Kirjasarja kuvaa post-apokalyptista maailmaa, jossa ihmiset asuvat maan alla valtavassa siilossa, koska ilma on maan päällä myrkyllistä hengittää. Elämä siilossa on tarkasti kontrolloitua, ja se on jaettu eri osastoihin, joilla kullakin on oma tehtävänsä siilon ylläpitämisessä. Myös ihmiset on jaettu eri luokkiin tehtäviensä perusteella. Syntyvyyttä säännöstellään arpajaisilla, ainoastaan voittoarvan lunastaneet saavat luvan hankkia lapsia.
Kohtalon juoni
Charlotte ja Darcy onnistuvat vapauttamaan Donaldin. Donald aikoo lakkauttaa ykkössiilon räjäyttämällä pommin reaktorisalissa. Charlotte uskoo, että Donaldin on tarkoitus laukaista pommi kaukolaukaisimella, mutta Donald paljastaa viime hetkellä, että hän vie pommin paikoilleen itse ja kuolee sen räjähtäessä. Donald luikahtaa hissiin, eikä Charlotte voi estää häntä. Sitten Charlotten ja Darcyn kimppuun hyökätään ja Darcy haavoittuu kuolettavasti. Charlotte onnistuu kuitenkin pakenemaan. Donald pääsee reaktorisaliin, mutta Thurmann ja turvamiehet tavoittavat hänet ennen kuin hän ehtii virittää pommin. Thurmann ampuu Donaldia. Tämä kaatuu, mutta kun Thurmann lähestyy, hän ampuu pommia. Se räjähtää ja koko siilo 1 tuhoutuu jättäen jälkeensä vain suuren kraatterin.
Luolala
Liikenneyhteydet
thumb|centre|1000px|[[Luolalanjärvi vuonna 2010.]]
Aleksei Švalev
Ura
Švalevin sopimus Lokomotivin kanssa kestää kevääseen 2011 saakka. Hän teki syyskuussa 2010 tammikuuhun 2011 asti kestävän lainasopimuksen HPK:n kanssa. Lokomotivilla on kuitenkin oikeus kutsua Švalev tarvittaessa joukkueeseen. Hän oli kuitenkin kauan pelaamatta kaudella 2010–2011, sai peliluvan vasta lokakuun 2010 lopulla ja debytoi SM-liigassa 6. marraskuuta 2010 vierasottelussa HIFK:ta vastaan. Yhteensä hän pelasi SM-liigassa 13 peliä ja käväisi vuokralla myös Mestiksen Hokissa. Seuraavaksi kaudeksi hän palasi kotimaahansa VHL-liigan Dinamo Balašihaan.
Les Baux-de-Provence
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Murikko
Murikko on Naantalin 10. kaupunginosa noin 4 km kaupungin keskustasta koilliseen. Kaupunginosassa on 113 asukasta (2005), ja se on pinta-alaltaan Naantalin pienin. Se rajoittuu Lietsalan ja Ladvo-Vengan kaupunginosiin sekä Raision kaupunkiin. Murikko on pientalo-aluetta Lietsalassa sijaitsevan Maskuntien teollisuusalueen takana.
Deirdre
Tämän kuultuaan Deirdren on pakko lähteä kohtaamaan Noísia (iiriksi Noísiu). Deirdre suostuttelee Noísin karkaamaan kanssaan. He pakenevat Skotlantiin yhdessä Noísin kahden veljen kanssa. Siellä he asuivat rauhassa, kunnes Conchobar sai houkuteltua heidät takaisin Irlantiin petoksella. Conchobar lähettää heille viestin, jossa lupaa armahduksen, jos nuoret palaavat kotiinsa. Deirdre ei luota lupaukseen, mutta Conchobar onnistuu silti houkuttelemaan kolme veljestä hoviinsa Emhain Machaan, jossa Eoghan surmaa nämä. Tästä seuraa verinen kapina Ulsterissa. Conchobarin kavaluutta inhoava Ferghus päättää liittyä Connachtin joukkoihin. Deirdre ei halua joutua Conchobarin käsiin ja tekee lopulta itsemurhan iskemällä päänsä kallioon. Tarun myöhäisempi versio jätti tarinan ensimmäisen puoliskon pois ja pitkitti traagista loppua asettamalla Deirdren elämään vuoden ajan Conchobarin kanssa ennen kuin hän teki itsemurhan.
Klaus Juhana Kemell
Kemell kuoli naimattomana Alavieskassa vuonna 1832.
Boraginales
Luokittelu
Lahkon läheisin sukulainen on Lamiales-lahko, joka on sen rinnakkaisryhmä (sisarryhmä) Lamiidae-kladin evoluutiopuussa. Ne muodostavat yhdessä kehityshaaran, jota luonnehtivat iridoidien eli välkehtivien yhdisteiden puuttuminen, viuhkomainen kukinto ja sikiäimen laitaistukat. Yhteistä näiden kahden lahkon kasveille ovat sikiäimen tyveen kiinnittyvät, gynobaasiset vartalot ja lohkohedelmä. Erottavia ominaisuuksia on kuitenkin enemmän, joten lahkot on syytä pitää systemaattisesti erillään.
Valuaatio
Jos v on valuaatio, on joukko K:n alirengas, jota kutsutaan v:n valuaatiorenkaaksi. Jos R on valuaatiorengas, jonka tekijäkunta on K, sanotaan, että R on K:n valuaatio. Valuaatiorenkaan eivät ole yleensä Noetherin renkaita.
Urmijärvi
Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 3580–3480 eaa. ja täysin makeavetiseksi järvi oli muuttunut kairauksien perusteella 3400–3300 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 40,7 metriä nykyisen merenpinnan yläpuolella.
Jacopo da Bologna
Jacopo da Bolognan teoksista noin 35 ovat säilyneet. Niihin kuuluu muun muassa useita madrigaaleja.
Marcos Llorente
Seurajoukkueura
Kesällä 2019 Llorente siirtyi Atlético Madridiin. Ensimmäisellä kaudellaan hän pelasi 29 liigaottelua ja teki niissä kolme maalia: helmikuussa Valenciaa, kesäkuussa Osasunaa ja heinäkuussa Getafea vastaan. Mestarien liigassa hän pelasi neljä ottelua ja teki toisen neljännesvälierän jatkoajalla kaksi maalia Atléticon pudottaessa jatkosta mestaruutta puolustaneen Liverpoolin. Kaudella 2020–2021 Atlético Madrid voitti Espanjan-mestaruuden. Llorente pelasi liigakauden aikana 37 ottelua, joissa 33 kertaa avauskokoonpanossa, ja oli poissa vain yhdestä ottelusta varoitustilin täyttymisen vuoksi. La Liga -otteluissaan hän teki 12 maalia, joista kaksi huhtikuussa Eibaria vastaan, ja antoi 11 maalisyöttöä. Mestarien liigassa hän pelasi kahdeksan ottelua ja teki maalin alkulohko-ottelussa Red Bull Salzburgia vastaan. Kaudella 2021–2022 hän pelasi 29 liigaottelua ja antoi kaksi maalisyöttöä. Mestarien liigassa hän pelasi yhdeksän ottelua.
Maajoukkueura
Llorente pelasi Espanjan alle 19- ja alle 21-vuotiaiden maajoukkueissa. Espanjan A-maajoukkueessa hän pelasi ensimmäisen kerran marraskuussa 2020 ystävyysottelussa Alankomaita vastaan. Kesällä 2021 pelattuihin EM-kilpailuihin hän tuli viiden A-maaottelun kokemuksella. Hän kuului Espanjan avauskokoonpanoon kahdessa ensimmäisessä ottelussa ja tuli vaihdosta kentälle kahdessa viimeisessä ottelussa. MM-kilpailuissa 2022 hän pelasi ottelun Marokkoa vastaan.
Harun al-Rašid
Harun al-Rašid tunnetaan Tuhannen ja yhden yön tarinoissa esiintyvänä kalifina, joka liikkui salapukuisena Bagdadin kujilla yhdessä pääministerinsä Barmakidin kanssa. Lopulta kalifi päätyi tekemään väkivaltaisia ratkaisuja barmakidien vallan rajoittamiseksi. Jos John Wansbroughin koraaniteoria pitää paikkansa, hän saattoi olla myös se kalifi, jonka aikana Koraani toimitettiin lopulliseen muotoonsa ja kanonisoitiin. Tästä ei kuitenkaan ole muuta todistetta kuin se, että vasta hänen hallintokautensa jälkeen ensimmäiset viittaukset Koraaniin ilmestyvät kirjallisuuteen.